ઈડર પંથકમાં વીજકંપનીના અધિકારીઓએ ગઈકાલે સવારના ૯ વાગ્યાથી રાત્રીના ૯ વાગ્યા સુધી વીજ પુરવઠો બંધ રાખતા વિસ્તારના કેટલાક લોકો રોષે ભરાયા હતા અને કચેરીનો ટેલીફોનીક અને રૂબરૂ સંપર્ક કર્યો હતો પરંતુ ત્યાંના કાર્મચારીઓએ ઉધ્ધતભર્યા જવાબો આપી ગેરવર્તન કર્યુ હતુ આ અંગે કાર્યપાલક ઈજનેર એલ. એફ ડાભીને સંપર્ક કરતા તેઓ ઈડર વીજ કચેરીના અધિકારીઓની વકીલાત કરતા હોય તેમ જણાવ્યુ હતુ કે, ‘ઈડરનાં સાપાવાડાનાં અતિશય વિલા સોસાયટી નજીક વીજપોલ તુટી ગયો હોવાથી પુરવઠો બંધ કરવાની ફરજ પડી હતી અને વીજ કચેરીના અધિકારીઓેએ વીજપુરવઠો બંધ હોવા અંગે પ્રજાજનોને સમજાવવા માટે પ્રયાસો કર્યા હતા‘ જો કે ઈજનેર ડાભીએ જવાબદાર સામે કાર્યવાહી કરવાની જગ્યાએ વીજકર્મીઓનો બચાવ કર્યો હતો.